CELEX: 32019D2174
Language: fi
Date: 2019-12-17 00:00:00
Title: Komission täytäntöönpanopäätös (EU) 2019/2174, annettu 17 päivänä joulukuuta 2019, komission täytäntöönpanoasetuksen (EU) 2019/317 35 artiklassa tarkoitetuista markkinaehdoista eräiden Alicanten ja Ibizan lentoasemilla annettavien lähi- ja lähestymisalueen lennonvarmistuspalvelujen tapauksessa (tiedoksiannettu numerolla C(2019) 8919) (ainoastaan espanjankielinen teksti on todistusvoimainen)

19.12.2019   
               
               
                  FI
               
               
                  Euroopan unionin virallinen lehti
               
               
                  L 329/95
               
            
         KOMISSION TÄYTÄNTÖÖNPANOPÄÄTÖS (EU) 2019/2174,
         annettu 17 päivänä joulukuuta 2019,
         komission täytäntöönpanoasetuksen (EU) 2019/317 35 artiklassa tarkoitetuista markkinaehdoista eräiden Alicanten ja Ibizan lentoasemilla annettavien lähi- ja lähestymisalueen lennonvarmistuspalvelujen tapauksessa
         (tiedoksiannettu numerolla C(2019) 8919)
         (ainoastaan espanjankielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon lennonvarmistuspalvelujen tarjoamisesta yhtenäisessä eurooppalaisessa ilmatilassa 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 550/2004 (palveluntarjonta-asetus) (1) ja erityisesti sen 16 artiklan 1 kohdan,
         ottaa huomioon yhtenäisen eurooppalaisen ilmatilan suorituskyvyn kehittämisjärjestelmästä ja maksujärjestelmästä 11 päivänä helmikuuta 2019 annetun komission täytäntöönpanoasetuksen (EU) 2019/317 (2) ja erityisesti sen 35 artiklan 3 kohdan,
         sekä katsoo seuraavaa:
         
                     (1)
                  
                  
                     Espanja ilmoitti 29 päivänä heinäkuuta 2019 komissiolle kyseisen jäsenvaltion suunnitellusta päätöksestä, jonka mukaan eräitä Alicanten ja Ibizan lentoasemilla annettavia lähi- ja lähestymisalueen lennonvarmistuspalveluja tarjotaan markkinaehdoin, jäljempänä ’Espanjan suunniteltu päätös’. Kyse on lähilennonjohtopalveluista. Espanjan suunniteltu päätös koskee täytäntöönpanoasetuksen (EU) 2019/317 7 artiklan 1 kohdassa tarkoitettua kolmatta viiteajanjaksoa.
                  
               
                     (2)
                  
                  
                     Täytäntöönpanoasetuksen (EU) 2019/317 35 artiklan 3 kohdan mukaisesti ja kaikki kyseisen asetuksen liitteessä X vahvistetut edellytykset huomioon ottavan yksityiskohtaisen arvioinnin perusteella Espanjan viranomaiset katsovat, että kyseiset palvelut tarjotaan markkinaehdoin. Espanjan viranomaiset ovat kuulleet ilmatilan käyttäjien edustajia ja muita sidosryhmiä, kuten lentoasemien pitäjiä ja lennonvarmistuspalvelun tarjoajia.
                  
               
                     (3)
                  
                  
                     Espanjan viranomaisten arvioinnissa on otettu huomioon täytäntöönpanoasetuksen (EU) 2019/317 liitteessä X vahvistetut kaikki kuusi perustetta. Ne arvioitiin kyseisessä liitteessä olevan 6 kohdan mukaisesti erikseen kummankin lentoaseman osalta. Kyseisessä liitteessä olevan 1 ja 2 kohdan osalta Espanjan viranomaiset totesivat, ettei ole sellaisia merkittäviä esteitä, jotka estäisivät palveluntarjoajia tarjoamasta lähilennonjohtopalveluja. Palveluntarjontaa koskevassa sopimusluonnoksessa vahvistetaan edellytykset ja menettelyt, joilla lentoasemat voisivat irtisanoa sopimuksen ja ryhtyä tarjoamaan palveluja itse. Espanjan viranomaisten arvio osoittaa myös, että käytössä on menettelyt henkilöstön ja omaisuuden siirtämiseksi toiselle yritykselle. Liitteessä X olevan 3 kohdan osalta todetaan, että Espanja on järjestänyt julkisen tarjouskilpailumenettelyn, joka koskee kyseessä olevien palvelujen tarjoamista. Tarjouskilpailun aikaan Espanjassa oli kahdeksan eri sertifioitua lennonvarmistuspalvelujen tarjoajaa, joita voitiin pitää uskottavina vaihtoehtoisina palveluntarjoajina, jotka voivat osallistua tarjouskilpailuun. Jotkin kyseisistä palveluntarjoajista olivat jo aikaisemmin tarjonneet lennonvarmistuspalveluja. Liitteessä X olevassa 4 kohdassa vahvistetun perusteen osalta Alicanten ja Ibizan lentoasemiin kohdistuu kumpaankin kilpailupaineita, ja ne kilpailevat aktiivisesti matkailijaliikenteestä. Valittu tarjoaja on erillinen ja riippumaton nykyisestä lennonaikaisten lennonvarmistuspalvelujen tarjoajasta, mikä turvaa liitteessä X olevassa 5 kohdassa tarkoitetun erillisen kirjanpidon ja raportoinnin.
                  
               
                     (4)
                  
                  
                     Komissio on tutkinut Espanjan suunnitellun päätöksen ja sen perustana olevan arvioinnin ja tullut siihen tulokseen, että lähilennonjohtoalueen ilmaliikennepalvelujen tarjoamisen markkinaehtojen arviointi, josta Espanja ilmoitti 29 päivänä heinäkuuta 2019, oli toteutettu täytäntöönpanoasetuksen (EU) 2019/317 liitteessä X vahvistettujen edellytysten mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Markkinaehtojen arviointi, joka koskee lähilennonjohtopalvelujen tarjoamista Espanjassa lentoaseman lennonvarmistusmaksuvyöhykkeillä Alicanten ja Ibizan lentoasemilla täytäntöönpanoasetuksen (EU) 2019/317 7 artiklan 1 kohdassa tarkoitetulla kolmannella viiteajanjaksolla ja josta Espanja ilmoitti 29 päivänä heinäkuuta 2019, on toteutettu täytäntöönpanoasetuksen (EU) 2019/317 liitteessä X vahvistettujen edellytysten mukaisesti.
         
         
            2 artikla
            Tämä päätös on osoitettu Espanjan kuningaskunnalle.
         
         
            Tehty Brysselissä 17 päivänä joulukuuta 2019.
            
               
                  Komission puolesta
               
               Adina-Ioana VĂLEAN
               
                  Komission jäsen
               
            
         
         
            (1)  EUVL L 96, 31.3.2004, s. 10.
         
            (2)  EUVL L 56, 25.2.2019, s. 1.